e6342a7f925495170f2e68c0c71d1586
Τι είναι η μεσοθεραπεία ματιών;
cyprusdermaclinic.com
2021.39
Η Μεσοθεραπεία Ματιών είναι κατάλληλη για περιπτώσεις που εμφανίζονται έντονοι μαύροι κύκλοι , σακούλες , λεπτές γραμμές και ρυτίδες γύρο από τα μάτια . Με την Μεσοθεραπεία ματιών έχουμε στόχο με τα δραστικά συστατικά που θα χρησιμοποιήσουμε όπως υαλουρονικό οξύ ,vitamin c, πεπτίδια, οργανικό πυρίτιο και άλλα να βελτιώσουμε την μικροκυκλοφορία στην περιοχή για την μείωση των οιδημάτων αλλά και για την τέλεια αναδόμηση του δέρματος για την μείωση της χαλάρωσης και των ρυτίδων .



e46405c154625e304827624fa4e30a87
Πώς λειτουργεί η μεσοθεραπεία;
cyprusdermaclinic.com
2021.39
Η μεσοθεραπεία είναι μία τεχνική άμεσης εισαγωγής διαφόρων ουσιών στο μεσαίο στρώμα του δέρματος, το χόριο, το οποίο αποτελείται κυρίως από ίνες συνδετικού ιστού και είναι υπεύθυνο για τη θρέψη και τη στήριξη της επιδερμίδας. Περιέχει απαραίτητα συστατικά του δέρματος όπως το υαλουρονικό οξύ και τις πρωτεΐνες κολλαγόνο και ελαστίνη, υπεύθυνες για τη δομή, την ελαστικότητα και την ποσότητα ενυδάτωσης του δέρματος. Η περιοχή των ματιών είναι από τα πρώτα σημεία του προσώπου που αποκαλύπτουν την ηλικία αλλά και τις συνήθειές μας. Οι μαύροι κύκλοι γύρω και κάτω από τα μάτια -αποτέλεσμα της γήρανσης, της κόπωσης, της αϋπνίας και του στρες- προσδίδουν μία κουρασμένη, άτονη όψη και προσθέτουν χρόνια.



549ff082cb5832856c908ce141b87f2e
Πώς εφαρμόζεται;
cyprusdermaclinic.com
2021.39
Ο γιατρός επιλέγει τη σύνθεση των δραστικών ουσιών που θα χρησιμοποιήσει, ανάλογα με τις ανάγκες του δέρματος. Προηγείται εφαρμογή αναισθητικής κρέμας, με αποτέλεσμα η θεραπεία να είναι τελείως ανώδυνη. Στη συνέχεια ο γιατρός εγχέει με πολύ λεπτή βελόνα τις ουσίες που έχουν επιλεγεί. Στο τέλος της θεραπείας εφαρμόζεται ειδική μάσκα που καταπραΰνει το δέρμα, ώστε ο υποβαλλόμενος στη θεραπεία να επιστρέψει άμεσα στις δραστηριότητες του. Μπορεί να υπάρξει ένας ήπιος ερεθισμός που υποχωρεί τις επόμενες ώρες. Πολύ σπάνια να δημιουργηθούν μικρές παροδικές εκχυμώσεις στις περιοχές της έγχυσης.


